स्मार्टफ़ोन को फटाफट चार्ज करने वाली तकनीक का प्रदर्शन पहली बार साल 2015 में किया गया था.इसराइल के स्टार्टअप स्टोरडॉट ने अपनी फ्लैशबैटरी को लास वेगास में सीईएस टेक शो में दिखाया था.स्टार्टअप के मुख्य कार्यकारी डोरोन मायर्सडोर्फ़ ने बीबीसी को बताया कि उम्मीद है कि इसका उत्पादन साल 2018 में शुरू हो सकता है.हालाँकि एक तकनीकी विश्लेषक बेन वुड ने इस दावे पर संदेह जताया है.मायर्सडोर्फ़ ने कहा कि वो ये नहीं बता सकते कि कौन सी कंपनी उनकी तकनीक का इस्तेमाल कर स्मार्टफोन बनाएगी.साल 2015 में उन्होंने बीबीसी से कहा था कि उनकी कंपनी की बैटरी में ऐसी सामग्री का इस्तेमाल किया गया है जो इसे परंपरागत बैटरियों से अलग करती है. यानी इस प्रक्रिया में एनोड से कैथोड को आयंस तेज़ी से ट्रांसफर होते हैं और बैटरी जल्द चार्ज होती है.स्मार्टफ़ोन बैटरी की लाइफ़ होगी डबलस्मार्टफ़ोन की पुरानी बैटरी आ सकती है कामदावा किया गया है कि इस तकनीकी में नैनो मटीरियल का इस्तेमाल किया गया है.हालाँकि तब दिखाए गए बैटरी के कुछ नमूने अधिकतर स्मार्टफोन बैटरियों की तुलना में मोटे थे, लेकिन अब मायर्सडोर्फ़ का दावा है कि बैटरी में बाज़ार में आने के लिए तैयार है.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)